Na temelju članka 78. Zakona o komunalnom gospodarstvu (Narodne novine, broj 68/18, 110/18 – Odluka USRH i 32/20), te članka 28. Statuta Općine Ernestinovo („Službeni glasnik Općine Ernestinovo“ broj 1/13, 4/13, 3/18, 4/18, 4/19 – pročišćeni tekst, 4/20) Općinsko vijeće Općine Ernestinovo na \_\_\_\_\_\_ sjednici održanoj \_\_\_\_\_\_\_ 2020. donijelo je

**ODLUKU**

**o komunalnom doprinosu Općine Ernestinovo**

1. **UVODNE ODREDBE**

Članak 1.

Ovom se odlukom određuju visina komunalnog doprinosa koji se plaća za korištenje komunalne infrastrukture na području Općine Ernestinovo i položajne pogodnosti građevinskog zemljišta u naselju prilikom građenja ili ozakonjenja građevine, zone za obračun komunalnog doprinosa, način i rokovi plaćanja, te opći uvjeti i razlozi za oslobađanje od plaćanja komunalnog doprinosa.

Članak 2.

Obveznik plaćanja komunalnog doprinosa je vlasnik zemljišta na kojem se gradi građevina ili se nalazi ozakonjena građevina.

 Umjesto vlasnika zemljišta, obveznik plaćanja komunalnog doprinosa je investitor ako je na njega pisanim ugovorom prenesena obveza plaćanja komunalnog doprinosa.

1. **ZONE ZA PLAĆANJE KOMUNALNOG DOPRINOSA**

Članak 3.

U Općini Ernestinovo utvrđuju se područja zona za plaćanje komunalnog doprinosa s obzirom na uređenost i opremljenost zone komunalnom infrastrukturom i položaj područja zone (udaljenost od središta naselja, mrežu javnog prijevoza, dostupnost građevina javne i društvene namjene, te opskrba i usluga, prostorne i prirodne uvjete) kako slijedi:

1. **ZONA**

U naselju Ernestinovo ulice: Vladimira Nazora, Školska, Stadionska, Braće Radića, Matije Gupca, Frankopanska, Nikole Šubića Zrinskog, Ivana Gorana Kovačića, Bana Josipa Jelačića, Alojzija Stepinca, Sunčana, Petra Smajića.

U naselju Laslovo ulice: Šandora Petefija, Trg hrvatskih branitelja, Vladimira Nazora, Kolodvorska, Zadružna, Vinogradska, Pobjede, Školska, Josipa Kozarca, Ulica dr. Franje Tuđmana (osim brojeva 32 i 33), Mirna, Rudolfa Frančića te Ekonomiju i Vrbik.

U naselju Divoš: Ulicu Koče Popovića te industrijsko-gospodarsku zonu.

1. **ZONA**

U naselju Ernestinovo Rokin put.

U naselju Laslovo: dio Ulice dr. Franje Tuđmana i to kućne brojeve 32 i 33

1. **ZONA**

Ostalo područje Općine Ernestinovo (izvan građevinskog područja navedenih naselja u prethodnim zonama).

1. **JEDINIČNA VRIJEDNOST KOMUNALNOG DOPRINOSA**

Članak 4.

Jedinična vrijednost komunalnog doprinosa po pojedinim zonama je sljedeća:

|  |  |  |
| --- | --- | --- |
| 1. ZONA
 | 1. ZONA
 | 1. ZONA
 |
| 10,00kn | 7,00kn | 5,00kn |

Komunalni doprinos za ozakonjenje nezakonito izgrađenih zgrada u svim zonama na području Općine Ernestinovo iznosi 1,00 kn/m3.

1. **NAČIN I ROKOVI PLAĆANJA KOMUNALNOG DOPRINOSA**

Članak 5.

 Komunalni doprinos obveznik plaća jednokratno na poslovni račun Općine Ernestinovo na temelju rješenja koje donosi Jedinstveni upravni odjel, u roku 15 dana od dana izvršnosti rješenja o komunalnom doprinosu. Potvrdu o plaćenom komunalnom doprinosu izdaje upravni odjel.

 Komunalni doprinos obveznik može platiti do 24 jednaka mjesečna obroka u roku od dvije godine od dana izvršnosti rješenja o komunalnom doprinosu, uz uvjet da ukupna utvrđena obveza rješenjem prelazi iznos od 500,00 kuna, o čemu se u postupku izjašnjava.

Kod plaćanja komunalnog doprinosa na obroke prvi obrok ne može biti manji od 30% ukupne obveze te preostali obroci ne mogu biti manji od 300,00 kn neto.

1. **OSLOBAĐANJE OD PLAĆANJA KOMUNALNOG DOPRINOSA**

Članak 6.

Komunalni doprinos ne plaća se na sljedeće nekretnine:

1. nekretnine (zgrade i zemljišta) u vlasništvu Općine Ernestinovo
2. nekretnine u kojima se obavlja djelatnost koja se pretežito financira iz proračuna Općine Ernestinovo
3. zgrade i zemljišta osnovnih škola
4. zgrade i zemljišta sakralnih objekata, koji služe za bogoslužje
5. zgrade i zemljišta dobrovoljnih vatrogasnih društava
6. zgrade i zemljišta društvenih domova
7. groblja
8. javne prometne površine

Članak 7.

(1) Radi poticanja proširenja i otvaranja novih proizvodnih pogona na području Općine Ernestinovo investitori koji grade građevine namijenjene proizvodnji ostvaruju pravo na oslobođenje od plaćanja komunalnog doprinosa u svim zonama u visini 20% jedinične vrijednosti komunalnog doprinosa.

(2) Radi razvijanja poljoprivredne proizvodnje na području Općine Ernestinovo investitori koji grade objekte za poljoprivrednu proizvodnju ostvaruju pravo na oslobođenje od plaćanja komunalnog doprinosa u I. zoni u visini 40% te u II. i III. zoni u visini 30% visine jedinične vrijednosti komunalnog doprinosa.

(3) O djelomičnom oslobađanju od plaćanja komunalnog doprinosa ne donosi se posebno rješenje već se djelomično oslobođenje vrši putem rješenja o komunalnom doprinosu koje donosi nadležni upravni odjel.

1. **NADLEŽNOST ZA POSTUPANJE**

Članak 7.

Za provedbu ove odluke nadležan je Jedinstveni upravni odjel.

U provedbi ove odluke Jedinstveni upravni odjel donosi rješenja i zaključke kada odlučuje u sljedećim postupcima:

* u postupku utvrđivanja obveze plaćanja komunalnog doprinosa, kojim se utvrđuje visina obveze
* u postupku izvršenja (ovrsi) izvršnog rješenja o komunalnom doprinosu
* u postupku oslobađanja od obveze plaćanja komunalnog doprinosa
* u postupku otpisa duga za komunalni doprinos, sukladno odredbama zakona kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima

Članak 8.

 Radi obročne otplate dospjelog, a nepodmirenog duga za komunalni doprinos, Jedinstveni upravni odjel i dužnik mogu sklopiti upravni ugovor, na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima.

U ime Jedinstvenog upravnog odjela upravni ugovor sklapa pročelnik.

**VI.** **DONOŠENJE RJEŠENJA O KOMUNALNOM DOPRINOSU**

Članak 9.

Rješenje o komunalnom doprinosu donosi se i ovršava u postupku i na način propisan Općim poreznim zakonom, ako Zakonom o komunalnom gospodarstvu nije propisano drugačije.

Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja te rješenja o obustavi postupka, može se izjaviti žalba, o kojoj odlučuje nadležno upravno tijelo Županije.

Članak 10.

Rješenje o komunalnom doprinosu donosi se po pravomoćnosti građevinske dozvole, odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole, nakon prijave početka građenja ili nakon početka građenja.

Iznimno od prethodnog članka, rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se građevina te namjene počela koristiti ako se koristi bez uporabne dozvole.

Uporabna dozvola za skladište ili građevinu namijenjenu proizvodnji na području Općine Ernestinovo, dostavlja se na znanje Jedinstvenom upravnom odjelu Općine.

**Izmjena ovršnog odnosno pravomoćnog rješenja o komunalnom doprinosu**

Članak 11.

Ako je izmijenjena građevinska dozvola, drugi akt za građenje ili glavni projekat na način koji utječe na obračun komunalnog doprinosa, jedinstveni upravni odjel po službenoj dužnosti ili po zahtjevu obveznika komunalnog doprinosa ili investitora izmijenit će ovršno odnosno pravomoćno rješenje o komunalnom doprinosu.

Rješenjem o izmjeni rješenja o komunalnom doprinosu iz prethodnog stavka ovog članka obračunat će se komunalni doprinos prema izmjeni te odrediti plaćanje ili povrat razlike komunalnog doprinosa prema Odluci o komunalnom doprinosu, prema kojoj je rješenje o komunalnom doprinosu doneseno.

U slučaju povrata iz prethodnog stavka ovog članka, obveznik odnosno investitor nemaju pravo na kamatu.

**Poništenje ovršnog odnosno pravomoćnog rješenja o komunalnom doprinosu**

Članak 12.

Jedinstveni upravni odjel poništit će po zahtjevu obveznika komunalnog doprinosa ili investitora, ovršno odnosno pravomoćno rješenje o komunalnom doprinosu, ako je građevinska dozvola, drugi akt za građenje oglašen ništavim ili je poništen bez zahtjeva ili suglasnosti investitora.

Rješenjem o poništenju rješenja o komunalnom doprinosu iz prethodnog stavka ovog članka odredit će se i povrat uplaćenog komunalnog doprinosa u roku najdulje do dvije godine od dana izvršnosti rješenja o komunalnom doprinosu.

Pri povratu iz prethodnog stavka ovog članka obveznik odnosno investitor nemaju pravo na kamatu.

**Uračunavanje kao plaćenog dijela komunalnog doprinosa**

Članak 13.

Iznos komunalnog doprinosa plaćen za građenje građevine na temelju građevinske dozvole odnosno drugog akta za građenje koji je prestao važiti jer građenje nije započeto ili građevinske dozvole odnosno drugog akta za građenje koji je poništen na zahtjev ili uz suglasnost investitora, jedinstveni upravni odjel uračunat će kao plaćeni dio komunalnog doprinosa koji se plaća za građenje na istom ili drugom zemljištu na području Općine Ernestinovo ako to zatraži obveznik komunalnog doprinosa odnosno investitor.

Obveznik komunalnog doprinosa odnosno investitor nema pravo na kamatu za iznos koji je uplaćen niti na kamatu za iznos koji se uračunava kao plaćeni dio komunalnog doprinosa kojim se plaća građenje na istom ili drugom zemljištu.

1. **PRIJELAZNE I ZAVRŠNE ODREDBE**

Članak 14.

Postupci započeti prije stupanja na snagu ove odluke, završit će se prema odredbama Odluke o komunalnom doprinosu Općine Ernestinovo (Službeni glasnik Općine Ernestinovo, broj 2/2019).

Članak 15.

Danom stupanja na snagu ove odluke, prestaje važiti Odluka o komunalnom doprinosu Općine Ernestinovo (Službeni glasnik Općine Ernestinovo, broj 2/2019).

Članak 16.

 Ova odluka stupa na snagu osmog dana od dana objave u Službenom glasniku Općine Ernestinovo.

KLASA: 361-02/20-03/

URBROJ: 2158/04-01-20

Ernestinovo, \_\_\_\_\_\_\_\_\_ 2020.

Predsjednik

Općinskog vijeća

Krunoslav Dragičević